Тарихи 1992 йыл. Францияла уҙған уйындарҙа, СССР тарҡалып, Бойондороҡһоҙ Дәүләттәр Берләшмәһе, (БДБ) үҙенең командаһын төҙөп, Олимпия байрағы аҫтында уйындарға юллана. Ә бына Германия, йәки ГФР менән ГДР республикалары, киреһенсә, берләшеп, дөйөм ил булараҡ бәйгегә сыға. Шуға ҡарамаҫтан, БДБ спортсылары туғыҙ алтын, алты көмөш һәм һигеҙ бронза миҙал яулап, команда беренселегендә Германиянан ғына ҡалыша. Саңғы спортынан Любовь Егорова (өс тапҡыр), биатлондан Евгений Редькин, конькиҙа фигуралы шыуыуҙан Наталья Мишкутенок менән Артур Дмитриев, бейеүҙән Марина Климова менән Сергей Пономаренко һәм айырым шыуыуҙа Виктор Петренко, хоккей йыйылма командаһы һәм саңғы спортын биатлонға алмаштырған үҙенсәлекле спортсы Анфиса Резцова таныла. Сит ил вәкилдәренән Норвегия саңғысылары Олимпия чемпиондары булып, бөтә «алтын»ды тиерлек үҙҙәре менән алып ҡайта. Ә инде Олимпия уйындарының иң йәш чемпионы, йәки 16-һын ғына тултырған Финляндия спортсыһы Тони Иеминен трамплиндан һикереүҙә беренселекте бирмәй, исемен Олимпия тарихына беркетә.